Иън Маккелън разкрива своята сексуална ориентация пред колегите си актьори още в началото на кариерата си, но през 1988 г. тя става известна на широката общественост, след интервю на Маккелън за радио BBC 3. Признанието му е продиктувано заради опасения от негативни последствия за кариерата му, след като правителството на консерваторите на Маргарет Тачър, предлага много спорния „параграф 28“ от „закон за местното самоуправление на Великобритания“ за разглеждане в Британския парламент. Маккелън заявява, че решението му да се разкрие е повлияно от подкрепата и съветите на приятелите му, между които е и известният писател гей Армистед Мопин. В интервю през 1998 г. в което се обсъжда 29-годишнината от Стоунуолските бунтове, Маккелън казва, че съжалява че не се е разкрил по-рано.